Նորք-Մարաշ վարչական շրջանում գտնվող «Նաիրի» հյուրանոցի հարակից այգում գործող «Ողջ մնալու արվեստ» /ՈՄԱ/ ակումբում վարպետ-հրահանգիչները սովորեցնում են երիտասարդ տղաներին եւ աղջիկներին կրակել, պաշտպանվել, առաջին օգնություն ցուցաբերել, մարտարվեստի հնարքներին վերաբերող գիտելիքներ են հաղորդում նրանց: Հատուկ նշանակության խմբի հրամանատար, ակումբի ղեկավար Վովա Վարդանովի ստեղծած ակումբում ապրիլի 4-ից հայտարարվեց ռազմական պատրաստության անվճար դասընթացներ բոլորի համար՝ անկախ տարիքային և սեռային պատկանելությունից: Դասընթացները թեև տևում են 10 ամիս, սակայն պրիլյան դեպքերից հետո անհրաժեշտություն է առաջացել պարապմունքներն անցկացնել սեղմ ժամկետում՝ 1 ամսվա ընթացքում: Ամենօրյա պարապմունքերին մասնակցում են 18-50 տարեկան կամավորներ, ովքեր ցանկանում են տիրապետել մարտարվեստի հնարքներին: